钦定古今图书集成/明伦汇编/家范典/第108卷 > 礼记 > 《坊记》
## 钦定古今图书集成/明伦汇编/家范典/第108卷 > 礼记 > 《坊记》

子云：“《婚礼》：婿亲迎见于舅姑，舅姑承子以授婿，恐事
之违也，以此坊民妇犹有不至者。”

〈陈注〉舅姑，女之父母也。承，进也。子，女也。《仪礼》，父戒女曰“夙夜无违命”，母戒女曰“无违宫。”事。言事皆恐事之违也。末世礼坏，故有男行而女不随者，亦有亲迎而女不至者。成氏曰：“妇人谓夫之父母曰舅姑，男子亦谓妻之父母曰舅姑，但加外字耳。夫妇齐体，父母互相敬也。”